Grønlands riksvåpen

Grønlands riksvåpen er en sølv isbjørn i blått skjold. Isbjørnen har en delvis sittende, men oppreist form og løfter venstre labb. 

Den tidligste avbildning av et våpenskjold med isbjørn for Grønland finnes i en engelsk våpenrulle fra omkring 1470 der en isbjørn omgitt av tre fugler representerer Le Roy de Greneland.Erling Svane: Det danske Rigsvåben og Kongevåben. Udvikling og anvendelse, Odense: Odense Universitetsforlag, 1994, s. 164–165. I 1666 opptrer isbjørnen for første gang i avbildningen av Danmarks riksvåpen, da en gående isbjørn ble tatt med i et sammensatt våpenskjold på en portugaløser utgitt av kong Frederik III.H. H. Schou: Beskrivelse af danske og norske mønter 1448–1814 og danske mønter 1815–1923, København: Numismatisk Forening, 1926, s. 216 og tavle 25 nr. 2. To år senere opptrer isbjørnen igjen på mynt, denne gang sittende på baken.  Isbjørnen forekommer etter dette i enkelte kongelige segl og avbildninger av riksvåpenet, enkelte ganger som gående, andre ganger som sittende med den ene forlabben reist. I 1819 kom Grønlands isbjørn med i riksvåpenet slik det da ble standardisert og har siden vært et fast innslag i Danmarks store riksvåpen (kongevåpenet).

Versjonen av våpenet som benyttes som Grønlands riksvåpen er tegnet av kunstneren Jens Rosing og er benyttet siden 1. mai 1989. I de grønlandske selvstyremyndigheters versjon av våpenet løfter isbjørnen venstre forlabb, slik man i grønlandsk kultur anser at isbjørnen gjør. Isbjørnen i det store danske riksvåpen, løfter derimot høyre forlabb, slik heraldisk tradisjon tilsier. 

Referanser

Kategori:Riksvåpen
Kategori:Grønland